

Enotska krožnica je krožnica s polmerom dolžine 1 enota in središčem v izhodišču koordinatnega sistema. Z njo merimo velikosti kotov takole:

1. vrh merjenega kota postavimo v koordinatno izhodišče,
2. en krak kota položimo na pozitivni poltrak abscisne osi – to je fiksni ali nepremični krak kota,
3. drugi krak kota odmerimo pri želeni velikosti kota – temu kraku rečemo premični krak kota.

Kote po velikosti merimo od fiksnega do premičnega kraka kota.



Če je (*x, y*) točka na krožnici v prvem kvadrantu enotske krožnice, potem sta *x* in *y* dolžini stranic pravokotnega trikotnika, katerega hipotenuza ima dolžino 1.